Mago nasjonalpark

Mago nasjonalpark er en nasjonalpark sørvest i Etiopia omkring 770 kilometer sørvest for hovedstaden Addis Abeba. Ethiopian Wildlife Conservation Agency: Mago National Park Besøkt 10. oktober 2014 

Parkens areal er 2 162 km2, og ligger i regionen Sør-Etiopia. Opprettelsen fant sted i 1979, og parkens hovedkvarter ligger i Jinka omtrent 40 kilometer mot nordøst. Terrenget er både sletteland med gress og busker, og elvedaler med skogkledde dalsider. Høyden over havet varierer fra 450 meter til det høyeste punktet som er toppen på fjellet Mount Mago med 2 528 meter. Årlig nedbørsmengde er normalt 400 - 500 mm, med mars og april som de mest nedbørsrike månedene.Ethiopian Wildlife and Natural History Society: A Glimpse at Biodiversity Hotspots of Ethiopia - side 76. (pdf) - (publisert 2011)    Besøkt 9. oktober 2014 I vest grenser Mago nasjonalpark mot Omo nasjonalpark og Tama viltreservat. Elven Mago har sitt utspring i fjellene sørøst for parken, og renner gjennom nasjonalparken med samme navn.

Forskjellige stammer av lokalbefolkning bor i og i umiddelbar nærhet til Omo og Mago nasjonalparker, noe som er en kilde til konflikter. To av disse er mursi-folket som er kjent for sine kroppsdekorasjoner, og karo-folket. Disse folkegruppene anklager myndighetene for - i prosessen med å etablere nasjonalparkene - å forsøke å overkjøre rettighetene de har som urbefolkning.Mursi online: The Omo and Mago National Parks – an unresolved problem Besøkt 11. oktober 2014 På den annen side er de lokale stammenes levevis og kultur et populært innslag i organiserte turist-utflukter til parkene.

I 2010 var det 9 070 utenlandske besøkende i parken.James Young: Ethiopian protected areas - A Snapshot (publisert mars 2012)  Besøkt 9. oktober 2014

 Dyreliv 
I Mago nasjonalparken er det registrert 76 pattedyrarter, 237 fuglearter. I tillegg er det registrert minst 10 krypdyrarter, og 14 fiskearter innenfor parkgrensene. Av store pattedyr kan nevnes lelwel kuantilope, afrikansk bøffel (kafferbøffel), sjiraff, elefant, løve, gepard, leopard, sebra, sjiraffantilope og oryxantilope. I nasjonalparken har det vært registrert bøffelflokker på opptil 2000 dyr.

 Referanser 

 Eksterne lenker 


Kategori:Nasjonalparker i Etiopia
Kategori:Verneområder opprettet i 1979